open-index/open-wikipedia-markdown huggingface dataset:
Δήμος Νέας Τίρυνθας

Ο **Δήμος Νέας Τύρινθας** ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπλιέων. Βρισκόταν στον Αργολικό κάμπο ανάμεσα στους δήμους Μιδέας και Ναυπλίου. Περιλάμβανε τρία δημοτικά διαμερίσματα και είχε πληθυσμό 3.646 κατοίκους. Η έκταση του δήμου ήταν 41,4 τ.χλμ. Έδρα του ήταν η Τίρυνθα.

## Δημοτικά διαμερίσματα
Ο δήμος Νέας Τύρινθας περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Νέας Τίρυνθας Αργολίδας|Δ.δ. Νέας Τίρυνθας]] ** [ 2.055 ]
::*  η Τίρυνθα [ 638 ]
::*  ο Καποδίστριας [ 166 ]
::*  η Νέα Τίρυνθα [ 1.251 ]
: ** [[Δημοτικό διαμέρισμα Αγίου Αδριανού Αργολίδας|Δ.δ. Αγίου Αδριανού]] ** [ 1.166 ]
::*  ο Άγιος Αδριανός [ 1.020 ]
::*  η Μονή Καρακαλά [ 13 ]
::*  η Παναγία [ 15 ]
::*  ο Προφήτης Ηλίας [ 118 ]
: ** Δ.δ. Νέου Ροεινού  ** -- το Νέο Ροεινό [ 459 ]

Σημαντικά πρόσωπα:Ανδρέας Νικολάου
Χειμερινοί Ολυμπιακοί Αγώνες 1998

Οι **Χειμερινοί Ολυμπιακοί Αγώνες του 1998** διοργανώθηκαν στο Ναγκάνο της Ιαπωνίας από τις 7 Φεβρουαρίου 1998 μέχρι και τις 22 Φεβρουαρίου 1998.

## Πίνακας Μεταλλίων
Αντίδραση αυτοξειδοαναγωγής

**Αντιδράσεις αυτοξειδοαναγωγής** ονομάζονται οι οξειδοαναγωγικές αντιδράσεις στις οποίες το οξειδούμενο και το αναγόμενο είναι το ίδιο στοιχείο. Στις αντιδράσεις αυτοξειδοαναγωγής ένα μέρος των ατόμων του ίδιου στοιχείου οξειδώνεται και συγχρόνως ένα άλλο μέρος αυτών ανάγεται. Για να συμβεί αυτό θα πρέπει το στοιχείο αφενός μεν να διαθέτει τουλάχιστον τρεις αριθμούς οξείδωσης, αφετέρου δε να απαντάται στην ένωση με έναν ενδιάμεσο αριθμό οξείδωσης. Συνήθως τα αλογόνα, λόγω των πολλών αριθμών οξείδωσης που διαθέτουν,  λαμβάνουν μέρος σε τέτοιες αντιδράσεις.
Για παράδειγμα στην παρακάτω αντίδραση :
center
τα πέντε από τα έξι άτομα χλωρίου ανάγονται από αριθμό οξείδωσης 0 σε -1 και ταυτόχρονα ένα άτομο χλωρίου οξειδώνεται από αριθμό οξείδωσης 0 σε +5. Το Cl2 δηλαδή είναι ταυτόχρονα και αναγωγικό και οξειδωτικό σώμα, ενώ το υδροξείδιο του καλίου (ΚΟΗ) δε συμμετέχει στο φαινόμενο και απλά δημιουργεί το βασικό περιβάλλον για την πραγματοποίηση της αντίδρασης.
Ένα άλλο παράδειγμα όπου συμμετέχει το άτομο του θείου (S) είναι :
center

## Δείτε επίσης
*Οξειδοαναγωγική αντίδραση

## Πηγές
#Μανουσάκης Γ.Ε. "Γενική και Ανόργανη Χημεία", Τόμοι 1ος και 2ος, Θεσσαλονίκη 1981.
#Μανωλκίδης Κ., Μπέζας Κ. "Στοιχεία Ανόργανης Χημείας", Έκδοση 14η, Αθήνα 1984.
#Μανωλκίδης Κ., Μπέζας Κ. "Χημικές Αντιδράσεις",  Αθήνα 1976.
#Δημητριάδης Θ. Γ. "Test Οξειδοαναγωγής", Αθήνα 1989.
#Μπαζάκης Ι. Α. "Γενική Χημεία", Αθήνα.

Κατηγορία:Χημικές αντιδράσεις

Κατηγορία:Ανόργανη χημεία
Μογγολική αυτοκρατορία

Η **αυτοκρατορία των Μογγόλων** ήταν μια αυτοκρατορία που κυριάρχησε στην Ασία και στην Ανατολική Ευρώπη τον 13ο και 14ο αιώνα. Ιδρυτής της ήταν ο Τζένγκις Χαν, ο οποίος το 1206 ένωσε όλες τις φυλές των Μογγόλων και δημιούργησε ένα ενιαίο κράτος. Ο αυτοκράτορας ονομαζόταν χάνος και είχε απόλυτη εξουσία. Στο απόγειό της κάλυπτε 26.000.000 τετραγωνικά χιλιόμετρα, το 1/5 της Γης, όντας η μεγαλύτερη συνεχόμενη αυτοκρατορία στην ιστορία και η δεύτερη μεγαλύτερη μετά τη Βρετανική Αυτοκρατορία. Ο πληθυσμός που κατοικούσε στην Μογγολική αυτοκρατορία έφθανε τα 100.000.000. Οι πόλεμοι που έλαβαν μέρος στην ανατολή για την επέκταση της αυτοκρατορίας, θα μπορούσαν να θεωρηθούν ως ένας Αρχαίος Παγκόσμιος Πόλεμος, καθώς οι Μογγόλοι αντιμετώπισαν υπερδυνάμεις του τότε καιρού, από την Ασία, την Ευρώπη και την Αφρική, και οι νεκροί στις Μογγολικές κατακτήσεις έφθαναν τεράστιους αριθμούς (53.000.000). Παρά τις συνεχείς επεκτάσεις και κατακτήσεις των Μογγόλων, χάρη στη δημιουργία μιας χερσαίας αυτοκρατορίας τέτοιου μεγέθους κυρίως από τον Τζένγκις Χαν, ιδέες από την Ασία μεταφέρθηκαν στην Ευρώπη, καθώς και νέες τεχνολογίες, ενώ ο δρόμος του μεταξιού έγινε ανοιχτός.

[αριστερά|μικρογραφία|255x255εσ|Επέκταση της Αυτοκρατορίας των Μογγόλων, από το 1206 έως το 1294 σε έναν σύγχρονο χάρτη της [Ευρασία|Ευρασίας.]]

Παρόλα αυτά, η αυτοκρατορία άρχισε να χωρίζεται μετά τον πόλεμο της διαδοχής το 1260-1264, με τη Χρυσή Ορδή και το Χανάτο Τσαγκατάι να αρνούνται την κυριαρχία του Κουμπλάι Χαν και να καταλήγουν ανεξάρτητα κράτη. Από τον θάνατο του Κουμπλάι Χαν, η Μογγολική Αυτοκρατορία χωρίστηκε σε τέσσερα διαφορετικά χανάτα ή αυτοκρατορίες, με το καθένα να έχει διαφορετικά ενδιαφέροντα και σκοπούς. Αλλά η Μογγολική αυτοκρατορία παρέμεινε δυνατή και ενωμένη ως ενοποιητική «αναφορά» των απανταχού Μογγόλων. Οι Μεγάλοι Χαν από τη Δυναστεία των Γιουάν πήραν τον ρόλο των Κινέζων Αυτοκρατόρων και έκαναν πρωτεύουσα τους το Χσνμπαλίκ (σημερινό Πεκίνο) μεταφέροντας εκεί την πρωτεύουσα των Μογγόλων, από την παλαιότερη στο Καρακορούμ. Σταδιακά όμως, η μογγολική κυριαρχία στην Κίνα εξασθένησε και τελικώς κατέπεσε (1368), αν και η Δυναστεία Μπορτζίγκιν επέζησε στη Μογγολία μέχρι και τον 17ο αιώνα.

Κατηγορία:Ιστορία της Μογγολίας
Κατηγορία:Αυτοκρατορίες
Κατηγορία:Πρώην κράτη της Ασίας

Κατηγορία:Μπορτζίγκιν
Λιβ Τάιλερ

Η **Λιβ Τάιλερ** (*Liv Rundgren Tyler*, 1 Ιουλίου 1977) είναι Αμερικανίδα ηθοποιός, τραγουδίστρια και πρώην μοντέλο.

Γεννήθηκε στη Νέα Υόρκη και είναι κόρη του Στίβεν Τάιλερ, τραγουδιστή των Aerosmith, και της Bebe Buell, playmate. Τα πρώτα χρόνια είχε το επώνυμο του συντρόφου της μητέρας της, Todd Rundgren. Εργάστηκε αρχικά ως μοντέλο και σε ηλικία 16 ετών, το 1994 εμφανίστηκε στο videoclip των Aerosmith *Crazy*. Την ίδια χρονιά έκανε το ντεμπούτο της στον κινηματογράφο με το *[[Silent Fall]]* του Bruce Beresford. Αργότερα συμμετείχε στις ταινίες *[[Heavy]]*, *[[Μουσικό πανδαιμόνιο]]*, *[[Stealing Beauty]]*, *[[That Thing You Do!]]* κ.ά.

Η αναγνώριση ήρθε μέσα από τον ρόλο της πριγκίπισσας Άργουεν, στις ταινίες του ''Άρχοντα των Δαχτυλιδιών'' σε σκηνοθεσία του Πίτερ Τζάκσον. Έκτοτε, έχει παίξει και σε άλλες ταινίες, όπως Ο Απίθανος Hulk. Πέρα από τον κινηματογράφο, Έχει παίξει και σε τηλεοπτικές σειρές, όπως στην τηλεοπτική σειρά *[[The Leftovers]]* .

Ήταν παντρεμένη με τον Royston Langdon, τραγουδιστή του συγκροτήματος Spacehog, από το 2003 μέχρι το 2008, με τον οποίο έχει ένα παιδί.

## Φιλμογραφία
### Κινηματογράφος

### Τηλεόραση

## Δισκογραφία
**Singles**
* 2012: "Need You Tonight" (Music Of Very Irresistible Givenchy Electric Rose) Εξώφυλλο τραγουδιού των INXS.
## Αναφορές

## Εξωτερικοί σύνδεσμοι
* Λιβ Τάιλερ, Men 24
* Βιογραφικό σημείωμα στο Kulthit.de 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες μοντέλα
Κατηγορία:Αμερικανοί ουκρανικής καταγωγής
Κατηγορία:Πρέσβεις Καλής Θέλησης της UNICEF
Αντίδραση αποσύνθεσης

**Αντιδράσεις αποσύνθεσης **ή** αντιδράσεις διάσπασης **είναι εκείνες στις οποίες μια χημική ένωση διασπάται στα χημικά στοιχεία που την αποτελούν (αυτές συγκεκριμένα ονομάζονται **αντιδράσεις ολικής αποσύνθεσης**), ή και γενικότερα σε δύο (τουλάχιστον) απλούστερες χημικές ουσίες (αυτές συγκεκριμένα ονομάζονται **αντιδράσεις αποικοδόμησης**). Πολλές φορές οι αντιδράσεις διάσπασης ορίζονται ως ακριβώς αντίθετες από τις αντιδράσεις σύνθεσης.  

Συχνά οι αντιδράσεις αποσύνθεσης είναι ανεπιθύμητες αντιδράσεις. Γενικά, η σταθερότητα κάθε χημικής ένωσης είναι ουσιαστικά περιορισμένη, όταν εκτίθεται σε (σχετικά πάντα) ακραίες περιβαντολλογικές συνθήκες, όπως θερμότητα, ακτινοβολία, υγρασία, οξύτητα ή αλκαλικότητα διαλύτη. Οι λεπτομέρειες των διεργασιών αποσύνθεσης δεν είναι πάντα καλά καθορισμένες και κατανοητές, ούτε πάντα πλήρως ελεγχόμενες, καθώς ένα μόριο μπορεί (συχνά) να διασπαστεί σε μια ποικιλία μικρότερων θραυσμάτων, το καθένα με τη δική του σταθερότητα και γενικότερα χημική δραστικότητα. Οι αντιδράσεις διάσπασης αξιοποιούνται συχνά σε αρκετές αναλυτικές τεχνικές, με πιο αξιοσημείωτες τη φασματοσκοπία μάζας, την παραδοσιακή βαρυμετρική ανάλυση και τη θερμοβαρυτική ανάλυση.

Σύμφωνα με έναν ευρύτερο ορισμό, ο όρος **διάσπαση** μπορεί επίσης να συμπεριλαμβάνει και τη διάσπαση μιας φάσης σε δύο ή περισσότερες φάσεις.

Υπάρχουν τρεις (3) μεγάλες κατηγορίες αντιδράσεων διάσπασης:
# Θερμική διάσπαση ή **θερμόλυση**.
# Ηλεκτρολυτική διάσπαση ή ηλεκτρόλυση.
# Καταλυτική διάσπαση.
Υπάρχουν και οι αυθόρμητες διασπάσεις, δηλαδή αυτές που γίνονται χωρίς εξωτερικό ερέθισμα, όπως είναι π.χ. η διάσπαση του υπεροξειδίου του υδρογόνου σε νερό και οξυγόνο, αλλά αυτές οι αντιδράσεις αποσύνθεσης είναι (σχετικά) σπάνιες.
\mathrm{2H_2O_2 \xrightarrow{} 2H_2O + O_2}


## Στοιχειομετρία αντιδράσεων διάσπασης

Η γενική στοιχειομετρική εξίσωση για το απλούστερο είδος αντιδράσεων διάσπασης είναι η ακόλουθη:
\mathrm{AB \xrightarrow{} A + B}
Παραδείγματα αντιδράσεων διάσπασης αποτελούν η διάσπαση της αμμωνίας σε άζωτο και υδρογόνο, η (λεγόμενη) ηλεκτρόλυση του νερού και οι αντιδράσεις πυρόλυσης (οι τελευταίες αποτελούν παράδειγμα αντιδράσεων αποικοδόμησης):
\mathrm{2NH_3 \xrightarrow{} N_2 + 3H_2}
\mathrm{2H_2O \xrightarrow{} 2H_2 + O_2}
\mathrm{CH_3CH_2CH_2CH_3 \xrightarrow{} CH_3CH=CH_2 + CH_4}


## Αναφορές και σημειώσεις


Κατηγορία:Είδη χημικών αντιδράσεων
Ανάβυσσος Αττικής

**Ανάβυσσος** ονομάζεται περιοχή και οικισμός της νοτιοανατολικής Αττικής στον Δήμο Σαρωνικού, που βρίσκεται σε μικρή απόσταση από τη θάλασσα. Χαρακτηριστικό της Αναβύσσου είναι η έκταση στην οποία υπήρχαν αλυκές. Η περιοχή κατοικήθηκε από οικογένεις Ελλήνων από τη Μικρά Ασία το 1922 και σήμερα έχει σημαντική οικιστική ανάπτυξη με μεγάλο αριθμό εξοχικών, αλλά και μόνιμων κατοικιών. Βρίσκεται μεταξύ της Σαρωνίδας (κατεύθυνση προς Πειραιά) και της Παλαιάς Φώκαιας (κατεύθυνση προς Σούνιο).

## Ιστορία

Στην περιοχή υπάρχουν ίχνη ανθρώπινης παρουσίας από τα προϊστορικά χρόνια. Στα αρχαία χρόνια ονομαζόταν **[[Ανάφλυστος]]** και υπάρχουν αρκετές αναφορές σε αυτήν. Μετά τη Μικρασιατική Καταστροφή το 1922, στην περιοχή εγκαταστάθηκαν 114 οικογένειες Ελλήνων Μικρασιατών, οι οποίοι εργάστηκαν στις αλυκές και στη γεωργία. Οι αλυκές Αναβύσσου λειτουργούσαν μέχρι το 1969. Η Ανάβυσσος έγινε κοινότητα το 1947 και δήμος το 2006. Τον Ιούνιο του 2012 έγιναν τα αποκαλυπτήρια του Μικρασιατικού Μνημείου Αναβύσσου, που απεικονίζει τη Μικρασιάτισσα Μάνα με το παιδί της· η πλατεία όπου βρίσκεται μετονομάστηκε σε Πλατεία Μικρασιατών Προσφύγων. Στην Ανάβυσσο βρίσκεται και το Μουσείο Μικρασιατικού Πολιτισμού *Μάκης Αγκούτογλου*. Από το 2006 μετατράπηκε από Κοινότητα σε Δήμο. Με τον Καλλικράτη, ανήκει πλέον διοικητικά στο Δήμο Σαρωνικού Αττικής.

## Πληθυσμός

## Η παραλία της Αναβύσσου
Η παραλία της Αναβύσσου, μπροστά από τις αλυκές, είναι ιδιαίτερα δημοφιλής για όσους κάνουν σέρφινγκ.

* Στη ζωή των Μικρασιατών προσφύγων στην Ανάβυσσο βασίζεται το μυθιστόρημα του Ηλία Βενέζη *[[Γαλήνη (μυθιστόρημα)|Γαλήνη]]* (1937).
## Κλίμα
Σύμφωνα με τα στοιχεία του μετεωρολογικού σταθμού του Εθνικού Αστεροσκοπείου Αθηνών και του Ελληνικού Κέντρου Θαλάσσιων Ερευνών η Ανάβυσσος παρουσιάζει θερμό ημίξηρο κλίμα με ήπιους χειμώνες, θερμά καλοκαίρια και την χαμηλότερη βροχόπτωση στην ηπειρωτική Ελλάδα με γύρω στα 295 χιλιοστά ετησίως.

## Αθλητισμός

### Σαρωνικός Αναβύσσου
Ο Αθλητικός Όμιλος Αναβύσσου «ο Σαρωνικός», με επίσημο έτος ίδρυσης το 1971, είναι αθλητικός σύλλογος που δραστηριοποιείται στο άθλημα του ποδοσφαίρου.

Εκπροσωπεί την Ανάβυσσο στο τοπικό ποδόσφαιρο. Αναγνωρίστηκε από την ΕΠΟ το 1972 και από τη σεζόν 1972-73 αγωνίζεται συνεχώς στα επίσημα τοπικά πρωταθλήματα, αρχικά της Ε.Π.Σ. Αθηνών. Υπήρξε ιδρυτικό μέλος της Ε.Π.Σ. Ανατολικής Αττικής, στα πρωταθλήματα της οποίας αγωνίζοταν από τη σεζόν 2003-04, έως και τη σεζόν 2024-25, κατά την οποία εξασφάλισε την άνοδο στην Γ' Εθνική.

Τη σεζόν 2023-24 κατέκτησε για πρώτη φορά το Κύπελλο Ε.Π.Σ. Ανατολικής Αττικής στην πρώτη του παρουσία σε τελικό, νικώντας με 2-0 τη Μαρκό Μαρκοπούλου.

## Εξωτερικοί σύνδεσμοι
* Δήμος Σαρωνικού

## Παραπομπές


## Πηγές
*Εγκυκλοπαίδεια Πάπυρος Larousse Britannica, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)  
*https://www.kathimerini.gr/society/562209442/elstat-ta-apotelesmata-tis-apografis-toy-nomimoy-plithysmoy-stin-ellada/  

Κατηγορία:Κωμοπόλεις της Αττικής
Κατηγορία:Δήμος Σαρωνικού
Επαρχία Βίλγιαντι

Η **Επαρχία Βίλγιαντι** ή ** Βίλιαντι** (εσθονικά: *Viljandi maakond* ή *Viljandimaa*), είναι μια από τις 15 επαρχίες της Εσθονίας. Βρίσκεται στη νότιο Εσθονία και συνορεύει με τις επαρχίες Πάρνου, Γιέρβα, Γιόγκεβα, Τάρτου και Βάλγκα. Το 4,2% του συνολικού πληθυσμού της Εσθονίας ζει στην επαρχία Βίλγιαντι.


Arussaare õigeusu kirik.jpg|
Suure-Kõpu mõisa peahoone 2012.jpg|
Heimtali mõisa viinaköök1.jpg|
Pärsti mõisa peahoone 2012.jpg|
Õisu järv.jpg|
Viljandi ordulinnuse varemed.jpg|


## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Επαρχία Πόλβα

Η **Επαρχία Πόλβα** (εσθονικά: Põlva maakond), ή ***Πόλβαμαα***, είναι μια από τις 15 Επαρχίες της Εσθονίας. Βρίσκεται στο νοτιοανατολικό τμήμα της χώρας και συνορεύει με τις επαρχίες Τάρτου, Βάλγκα και Βόρου. Συνορεύει επίσης και με τη Ρωσία. Μεγάλα τμήματα των συνόρων με τη γειτονική Ρωσία δεν έχουν ακόμα επικυρωθεί με συνθήκη, και ορισμένα χωριά της Επαρχίας Πόλβα (π.χ. τα Λούτεπεε και Σάατσε) μπορούν να προσεγγιστούν οδηγώντας μόνο μέσα από ελεγχόμενες από τη Ρωσία περιοχές. Το 2.3% του συνολικού πληθυσμού της Εσθονίας ζει στην επαρχία Πόλβα.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Επαρχία Βόρου

Η **Βόρουμαα** (αγγλικά:**Võru County**), (Võro: *Võro maakund*) επισήμως και ***Võru maakond***, είναι μια από τις 15 Επαρχίες της Εσθονίας. Συνορεύει πρός βορρά με την Επαρχία Πόλβα και την Λίμνη Πέιπους, δυτικά με την Επαρχία Βάλγκα, νότια με την Λεττονία και ανατολικά με την Ρωσική Ομοσπονδία. Η περιοχή της Βόρουμαα καλύπτει 2.305 τ.χλμ. και το κλίμα της είναι σχετικά εύκρατο. Το 2,8% του συνολικού πληθυσμού της Εσθονίας ζει στην επαρχία Βόρου.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Κοινότητα Βαρνάβα

Η **Κοινότητα Βαρνάβα** ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Καλάμου, Γραμματικού και τον δήμο Μαραθώνος. Περιλάμβανε ένα κοινοτικό διαμέρισμα, καταλάμβανε έκταση 37,3 τ.χλμ. και ο πληθυσμός της ήταν 1.722 κάτοικοι σύμφωνα με την απογραφή του 2001. Έδρα της κοινότητας ήταν ο Βαρνάβας.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
: ** Κ.δ. Βαρνάβα ** [ 1.722 ]  
::* ο Βαρνάβας [ 1.415 ]  
::* η Αγία Παρασκευή [ 22 ]  
::* οι Άγιοι Δημήτριος και Παντελεήμων [ 136 ]  
::* ο Άγιος Ιωάννης [ 23 ]  
::* ο Λιμνιώνας [ 19 ]  
::* η Μονή Μεταμορφώσεως Σωτήρος [ 44 ]  
::* η Μονή Παναγίας [ 6 ]  
::* το Πουρίθι [ 57 ]

## Ιστορική εξέλιξη της Κοινότητας
Η κοινότητα Βαρνάβα συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Μαραθώνος. Στην κοινότητα εκτός από τον Βαρνάβα εντάχθηκε και ο οικισμός Βελλιατζίκι (Μικροχώρι), ο οποίος το 1919 αποσπάστηκε και εντάχθηκε στην κοινότητα Καπανδριτίου. Κατά την διάρκεια των επόμενων δεκαετιών μέσα στα όρια της κοινότητας Βαρνάβα αναγνωρίστηκαν οι οικισμοί Πουρίθι, Λιμνιώνας και Αγία Παρασκευή. Η κοινότητα διατηρήθηκε αμετάβλητη με την διοικητική διαίρεση του 1997 και καταργήθηκε το 2010 με την εφαρμογή του σχεδίου Καλλικράτης, οπότε και συνενώθηκε στον νέο δήμο Μαραθώνα

## Παραπομπές


Κατηγορία:Δήμοι και Κοινότητες της Αττικής
Κοινότητα Γραμματικού

Η **Κοινότητα Γραμματικού** ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Βαρνάβα και με τον δήμο  Μαραθώνος. Περιλάμβανε ένα κοινοτικό διαμέρισμα, καταλάμβανε έκταση 58 τ.χλμ. και ο πληθυσμός της σύμφωνα με την απογραφή του 2001 ήταν 1.486 κάτοικοι. Έδρα της κοινότητας ήταν το Γραμματικό.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
::* το Γραμματικό [ 1.291 ]  
::* η Αγία Μαρίνα [ 62 ]  
::* το Σέσι [ 133 ]

## Ιστορική εξέλιξη της Κοινότητας
Η κοινότητα Γραμματικού συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Μαραθώνα. Στην κοινότητα εκτός από το Γραμματικό που ορίστηκαν έδρα εντάχθηκαν οι  οικισμοί  Αγία Μαρίνα , και Άνω Σούλι. Το 1951 το Άνω Σούλι εντάχθηκε στον δήμο Μαραθώνος. Κατά την διάρκεια των επόμενων δεκαετιών μέσα στα όρια της κοινότητας Γραμματικού αναγνωρίστηκε και ο οικισμός Σέσι. Η κοινότητα διατηρήθηκε αμετάβλητη με την διοικητική διαίρεση του 1997 ενώ καταργήθηκε με την εφαρμογή του σχεδίου Καλλικράτης την 1η Ιανουαρίου του 2010 και συνενώθηκε στον νέο Δήμο Μαραθώνος.

## Παραπομπές


Κατηγορία:Δήμοι και Κοινότητες της Αττικής
Δήμος Καλάμου Αττικής

Ο **Δήμος Καλάμου** ήταν δήμος της ανατολικής Αττικής ο οποίος συστάθηκε την 1η Μαρτίου του 2007 και διατηρήθηκε μέχρι και τις 31 Δεκεμβρίου του 2010 οπότε και καταργήθηκε με την εφαρμογή του προγράμματος Καλλικράτης. Προήλθε από αναγνώριση της παλαιότερης κοινότητας Καλάμου, που λειτούργησε στο διάστημα 1912-2007, σε δήμο. Βρισκόταν στο βορειοανατολικό τμήμα της Αττικής και συνόρευε με τις κοινότητες Μαρκοπούλου Ωρωπού, Καπανδριτίου και Βαρνάβα. Αποτελούταν από ένα κοινοτικό διαμέρισμα, καταλάμβανε έκταση 44,8 τ.χλμ. και ο πληθυσμός του σύμφωνα με την απογραφή του 2001 ήταν 5.468 κάτοικοι. Έδρα του ήταν ο Κάλαμος Αττικής.

## Διαίρεση
Ο δήμος περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2011):
::* ο Κάλαμος [ 1.824 ]  
::* ο Βλαστός
::* οι Άγιοι Απόστολοι [ 1.904 ]

## Ιστορική εξέλιξη της Κοινότητας
Ο δήμος Καλάμου δημιουργήθηκε το 2007 όταν η μέχρι τότε κοινότητα Καλάμου αναγνωρίστηκε σε δήμο. Η κοινότητα Καλάμου είχε συσταθεί το 1912 μετά την διάσπαση του τότε διευρυμένου δήμου Ωρωπίων. Διατηρήθηκε αμετάβλητη μέχρι την αναγνωρισή της σε δήμο το 2007. Ο δήμος Καλάμου καταργήθηκε με την εφαρμογή του σχεδίου Καλλικράτης την 1η Ιανουαρίου του 2011 οπότε και συνενώθηκε στον νέο δήμο Ωρωπού.
## Πρόεδροι της Κοινότητας Καλάμου

## Δήμαρχοι Καλάμου

## Παραπομπές


Κατηγορία:Δήμοι και Κοινότητες της Αττικής
Κοινότητα Αφιδνών

Η **[[Δημοτική Κοινότητα Αφιδνών|Κοινότητα Αφιδνών]]** ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Πολυδενδρίου, Μαλακάσας και με τους δήμους  Αυλώνος Αγίου Στεφάνου και Αχαρνών. Αποτελούταν από ένα κοινοτικό διαμέρισμα, καταλάμβανε έκταση 34,6 τ.χλμ. και ο πληθυσμός του σύμφωνα με την απογραφή του 2001 ήταν 2.543 κάτοικοι. Έδρα της κοινότητας ήταν οι Αφίδνες.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
::* οι Αφίδνες [ 1.736 ]  
::* η Αγία Τριάδα (τ. η Διεθνής Ιπποκράτειος Πολιτεία) [ 83 ]  
::* η Δροσοπηγή [ 153 ]  
::* ο Κοκκινόβραχος [ 175 ]  
::* η Κοσμοθέα [ 51 ]  
::* ο Σταθμός Αφιδνών [ 345 ]

## Ιστορική εξέλιξη της Κοινότητας
Η κοινότητα Αφιδνών (με αρχικό όνομα κοινότητα Κιούρκων) συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Μαραθώνα. Στην κοινότητα εκτός από τις Αφίδνες που ορίστηκαν έδρα εντάχθηκαν οι  οικισμοί  Μπογιάτι (Άνοιξη), Λιοσάτι (Κοκκινόβραχος) και Άγιος Μερκούριος, Νέα Ζοργιάνη και Άγιος Στέφανος. Το 1929 Άγιος Στέφανος αποτέλεσε ξεχωριστή κοινότητα στην οποία εντάχθηκε δέκα χρόνια αργότερα και ο οικισμός Μπογιάτι  (με την ονομασία εκείνη την περίοδο Παλαιό Μπογιάτι). Κατά την διάρκεια των επόμενων δεκαετιών μέσα στα όρια της κοινότητας Αφιδνών αναγνωρίστηκαν οι οικισμοί η Αγία Τριάδα
,Δροσοπηγή ,  Κοσμοθέα και  Σταθμός Αφιδνών. Η κοινότητα διατηρήθηκε αμετάβλητη με την διοικητική διαίρεση του 1997 και καταργήθηκε με την εφαρμογή του σχεδίου Καλλικράτης την 1η Ιανουαρίου του 2011 οπότε εντάχθηκε στον νέο δήμο Ωρωπού.

## Παραπομπές


Κατηγορία:Δήμοι και Κοινότητες της Αττικής
Πολυδένδρι Αττικής

Το **Πολυδένδρι** είναι χωριό της Ανατολικής Αττικής.

## Πληροφορίες
Βρίσκεται κτισμένο σε υψόμετρο 340 μέτρων, στις ανατολικές απολήξεις της Πάρνηθας. Υπάγεται διοικητικά στον Δήμο Ωρωπού. Συνορεύει με το Καπανδρίτι και τις Αφίδνες. Ο πληθυσμός του Πολυδενδρίου ανέρχεται σε 1.385 κατοίκους, σύμφωνα με την Απογραφή του 2011. Ο οικισμός ονομαζόταν Μάζι μέχρι το 1927, οπότε μετονομάστηκε σε Πολυδένδρι. Για την ονομασία Μάζι υπάρχουν δύο εκδοχές. Η πρώτη αποδίδει την ονομασία σε Βυζαντινό τιμαριούχο με το επώνυμο Μάζης και η δεύτερη στο ότι αποτέλεσε αποικία του ομώνυμου χωριού της Βοιωτίας. 

Στο Πολυδένδρι λειτουργεί Δημοτικό Σχολείο και Νηπιαγωγείο. 

## Πληθυσμιακή εξέλιξη

## Διοικητικές μεταβολές
Με την εφαρμογή της πρώτης διοικητικής διαίρεσης, το Πολυδένδρι (με την ονομασία *Μάζι*) εντάχθηκε στον τότε διευρυμένο Δήμο Μαραθώνα, στον οποίο παρέμεινε μέχρι το 1912. Τη χρονιά αυτή εντάχθηκε στη νεοσύστατη κοινότητα Καπανδριτίου, ενώ από το 1929 απετέλεσε την έδρα της ανεξάρτητης κοινότητας Πολυδενδρίου, η οποία διατηρήθηκε μέχρι το 2010. Από την 1η Ιανουαρίου 2011, το Πολυδένδρι υπάγεται στον νέο, διευρυμένο Δήμο Ωρωπού. 

## Εικόνες


Αρχείο:Polidendri Attikis.JPG|Η είσοδος του Πολυδενδρίου Αττικής
Image:Mavros_Aetos_Polidendriou.JPG|Κοινοτικό γήπεδο Πολυδενδρίου



## Δείτε επίσης
*Κοινότητα Πολυδενδρίου

## Παραπομπές


## Εξωτερικοί σύνδεσμοι
*Δήμος Ωρωπού, Πολυδένδρι

Κατηγορία:Κοινότητες του νομού Αττικής
Κατηγορία:Χωριά της περιφερειακής ενότητας Ανατολικής Αττικής
Κοινότητα Καπανδριτίου

Η **κοινότητα Καπανδριτίου** ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Βαρνάβα, Καλάμου, Πολυδενδρίου και τον δήμο Μαραθώνος. Αποτελούταν από ένα κοινοτικό διαμέρισμα, καταλάμβανε έκταση 38 τ.χλμ. και ο πληθυσμός του ήταν 2.937 κάτοικοι  σύμφωνα με την απογραφή του 2001. Έδρα της κοινότητας ήταν το Καπανδρίτι.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός με βάση την απογραφή του 2001):
::* το Καπανδρίτι [ 2.326 ]  
::* οι Άγιοι Ανάργυροι [ 239 ]  
::* η Λίμνη Μαραθώνα [ 0 ]  
::* το Μικροχώρι [ 372 ]

## Ιστορική εξέλιξη της Κοινότητας
Η κοινότητα Καπανδριτίου συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Μαραθώνα. Στην κοινότητα εκτός από το Καπανδρίτι εντάχθηκαν και οι οικισμοί Μάζι (Πολυδένδρι), και Σπατατζίκι (Πευκόφυτο) και από το 1919 και το Βελλιατζίκι (Μικροχώρι). Στην συνέχεια η κοινότητα συρρικνώθηκε καθώς το 1929 το Πολυδένδρι αποτέλεσε ξεχωριστή κοινότητα ενώ το 1968 ο οικισμός Σπατατζίκι (Πευκόφυτο) εντάχθηκε στον δήμο Αγίου Στεφάνου. Η κοινότητα στην συνέχεια διατηρήθηκε με την διοικητική διαίρεση του 1997 και καταργήθηκε με την εφαρμογή του σχεδίου Καλλικράτης την 1η Ιανουαρίου του 2011, οπότε και συνενώθηκε στον νέο δήμο Ωρωπού.

## Παραπομπές


## Εξωτερικοί σύνδεσμοι
*Κοινότητα Καπανδριτίου

Κατηγορία:Δήμοι και Κοινότητες της Αττικής
Κοινότητα Πολυδενδρίου

Η **Κοινότητα Πολυδενδρίου** ήταν κοινότητα της ανατολικής Αττικής η οποία λειτούργησε στο διάστημα 1929-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Αφιδνών και Μαλακάσας. Αποτελούταν από ένα κοινοτικό διαμέρισμα, καταλάμβανε έκταση 13,8 τ.χλμ. και ο πληθυσμός της, σύμφωνα με την Απογραφή του 2001, ανερχόταν σε 1.377 κατοίκους. Ως έδρα της κοινότητας είχε οριστεί το Πολυδένδρι.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός βάσει της Απογραφής του 2001):
::* το Πολυδένδρι [ 1.179 ]  
::* ο Άγιος Γεώργιος [ 60 ]  
::* οι Ηρακλειδείς [ 98 ]  
::* οι Ταξιάρχες [ 101 ]

## Ιστορική εξέλιξη της Κοινότητας
Η Κοινότητα Πολυδενδρίου συστάθηκε το 1929, έχοντας αποσπαστεί από την Κοινότητα Καπανδριτίου, στην οποίο ανήκε μέχρι τότε. Αρχικά, η κοινότητα αποτελείτο μόνον από τον οικισμό Πολυδένδρι, αλλά τα επόμενα χρόνια αναγνωρίστηκαν στα όρια της κοινότητας οι οικισμοί Άγιος Γεώργιος, Ηρακλειδείς και Ταξιάρχες. Εν συνεχεία, η κοινότητα διατήρησε τη διοικητική διαίρεση του 1997, η οποία τροποποιήθηκε με την εφαρμογή του Προγράμματος Καλλικράτης, την 1η Ιανουαρίου του 2010, οπότε εντάχθηκε στον νέο Δήμο Ωρωπού.

## Παραπομπές


Κατηγορία:Δήμοι και Κοινότητες της Αττικής
Λίμνη Μπελέτσι

thumb|230x230px|Κύκνος στη λίμνη.
Η **Μπελέτσι** είναι μικρή λίμνη που βρίσκεται σε υψόμετρο 600 μέτρων, περίπου στις ανατολικές πλαγιές της Πάρνηθας, στην περιοχή Αγία Τριάδα της κοινότητας Αφιδνών, βορειοδυτικά της ομώνυμης κορυφής Μπελέτσι.

## Γενικά
Πρόκειται για τεχνητή λίμνη η οποία δημιουργήθηκε με δαπάνες των Γεωργίου Νάστου και Αθανασίου Πάντου τη διετία 1973-75 (εποχής Χούντας και λίγο μετά) ως αποθεματικό δυναμικό νερού για έργα που τότε κατασκεύαζαν στη περιοχή αλλά και ως μελλοντικό  βιότοπο. Ως συνέπεια της κατασκευής της ήταν η αλλαγή της χάραξης του δρόμου που συνέδεε τον Άγιο Μερκούριο με τις Αφίδνες (πρώην Κιούρκα). Το τεχνητό αυτό έργο συγκράτησε αφενός τα νερά της πηγής που βρίσκεται βόρεια, αφετέρου τα όμβρια  ύδατα από τον υπερκείμενο λόφο με αποτέλεσμα το σχηματισμό της λίμνης. Η λίμνη έχει μέγιστη διάμετρο 130 μέτρα περίπου και μέγιστο βάθος 9 μέτρα, ενώ το συνολικό της εμβαδόν αγγίζει τα 7.000 τ.μ..

## Χλωρίδα και πανίδα
Η λίμνη Μπελέτσι αποτελεί σημαντικό υδροβιότοπο της περιοχής καθώς απαντώνται αποδημητικά πουλιά όσο και μόνιμα νηκτικά (πάπιες, κύκνοι), ψάρια, κυρίως κυπρίνοι και χέλια.
Επίσης ζουν στη λίμνη αρκετές νεροχελώνες, κυρίως οι λεγόμενες *νεροχελώνες με κόκκινα μάγουλα* (Trachemys scripta elegans), οι οποίες είναι παράδειγμα για χωροκατακτητικά είδη. Η αρχική καταγωγή τους είναι οι ΗΠΑ και το Μεξικό, αλλά είναι και παγκοσμίως οι πλέον εμπορεύσιμες χελώνες ως κατοικίδιο, και έτσι, ως παρατημένα πρώην κατοικίδια, καταφέρανε να κατακτήσουν παγκοσμίως διάφορους υδροβιότοπους όπως και τη λίμνη Μπελέτσι.

Σήμερα ο οικισμός της *Αγίας Τριάδας* εντός του εγκεκριμένου ρυμοτομικού σχεδίου έκτασης 7.636 στρεμμάτων/1.876 οικοπέδων του Οικοδομικού Συνεταιρισμού Υγειονομικών με την επωνυμία «Διεθνής Ιπποκράτειος Πολιτεία ΣΥΝΠΕ» που περιβάλλει την τεχνητή λίμνη Μπελέτσι, έχει πλέον αρκετές πολυτελείς μονοκατοικίες αλλά και ένα κατάλληλα διαμορφωμένο καταφύγιο που στο παρελθόν φιλοξενούσε ελάφια και άλλα ζώα. 

## Σημειώσεις
* Με το όνομα Κιθάρα αναφέρεται επίσης μία τεχνητή λίμνη που βρισκόταν στα βασιλικά κτήματα του Τατοΐου και είναι σήμερα αποξηραμένη

## Παραπομπές


## Πηγές
* https://web.archive.org/web/20160304104511/http://www.maximipoli.gr/?p=13673
* https://web.archive.org/web/20160304093656/http://www.maximipoli.gr/?p=15443

## Εξωτερικοί σύνδεσμοι
* Πληροφορίες για τον καιρό στην Αγία Τριάδα της κοινότητας Αφιδνών

Μπελετσι
Κατηγορία:Πάρνηθα
Επαρχία Ράπλα

Η **Επαρχία Ράπλα** (εσθονικά: Rapla maakond), ή ***Ράπλαμαα***, είναι μια από τις 15 Επαρχίες της Εσθονίας. Βρίσκεται στο δυτικό τμήμα της χώρας και συνορεύει με την Επαρχία Γιέρβα ανατολικά, την Επαρχία Πάρνου νότια, την Επαρχία Λέενε δυτικά και την Επαρχία Χάργιου βόρεια. Το 2.7% του συνολικού πληθυσμού της Εσθονίας ζει στην επαρχία Ράπλα.


Valtu mõisa -Puraviku- tuuleveski.jpg|
Kohila vesiveski2.jpg|
Hageri kirik 2012.jpg|
Sutlema mõisa väravatorn 02-08-2012.jpg|
Kohila mõisa peahoone.jpg|
Lohu mõisa peahoone (1).jpg|


## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Λούκας Σόσιν

Ο **Λούκας Σόσιν** (, Κρακοβία, 7 Μαΐου 1977 - ) είναι Πολωνός πρώην ποδοσφαιριστής, ο οποίος αγωνιζόταν ως επιθετικός.

## Σταδιοδρομία σε συλλόγους
Ξεκίνησε την καριέρα του από την δεύτερη τοπική ομάδα της πόλης του, τη Χούτνικ, όπου αγωνίστηκε για 3 χρόνια, έχοντας 31 συμμετοχές. Αφού αγωνίστηκε για πολλά χρόνια στην Πολωνία, αποφάσισε να συνεχίσει την καριέρα του στην Κύπρο και συγκεκριμένα στον Απόλλωνα Λεμεσού, βοηθώντας τον να κατακτήσει το πρωτάθλημα της περιόδου 2005-06, το πρώτο ύστερα από 12 χρόνια.

Για 3 συνεχόμενες περιόδους(2003-2006), ήταν ο πρώτος σκόρερ του Κυπριακού Πρωταθλήματος. Το καλοκαίρι του 2007, όταν τελείωσε το συμβόλαιο του, αποφάσισε να μεταγραφεί στην Ανόρθωση Αμμοχώστου, οπού κατάκτησε ένα πρωτάθλημα και βοήθησε την ομάδα να μπει στους ομίλους του Champions League. Επίσης την περίοδο που κατάκτησε με την Ανόρθωση το πρωτάθλημα ήταν ο πρώτος σκόρερ του πρωταθλήματος.

Στη συνέχεια, είχε ένα μικρό πέρασμα από την Καβάλα, πριν επιστρέψει πάλι στην Κύπρο για τον Άρη Λεμεσού, το χειμώνα του 2010, στον οποίο έκλεισε την ποδοσφαιρική του σταδιοδρομία.

## Διεθνής σταδιοδρομία
Στην εθνική ομάδα της χώρας του αγωνίστηκε για 4 παιχνίδια, αλλά η διαφωνία του με τον υφιστάμενο προπονητή του, του στοίχισε την παρουσία του στο Ευρωπαϊκό Πρωτάθλημα του 2008 με τα χρώματα της Εθνικής Πολωνίας.

## Παραπομπές


## Εξωτερικοί σύνδεσμοι
* Λούκας Σόσιν στο 90minut.pl 
* Βιογραφικό στη σελίδα της Ανόρθωσης Αμμοχώστου
* Βιογραφικό στο Weltfussball.de

Κατηγορία:Πολωνοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Βίσλα Κρακοβίας
Κατηγορία:Ποδοσφαιριστές Χούτνικ Νόβα Χούτα
Κατηγορία:Ποδοσφαιριστές Όντρα Βοτζίσλαβ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Β΄ Κατηγορίας Κύπρου
Ρικάρντο Φερνάντες

μικρογραφία|Ρικάρντο Φερνάντες
Ο **Ρικάρντο Φερνάντες** είναι Πορτογάλος ποδοσφαιριστής, γεννημένος στη Μορέιρα ντε Κόνεγος στις 21 Απριλίου 1978. Αγωνίζεται στη θέση του μέσου. Ξεκίνησε την καριέρα του από την τοπική ομάδα της πόλης του, την Μορειρένσε, ομάδα 2ης κατηγορίας. Έκανε το μεγάλο βήμα το 2000, πηγαίνοντας στη Σπόρτιγκ Λισαβόνας, ομάδα 1ης κατηγορίας, όμως από εκεί δόθηκε την ίδια και την επόμενη χρονιά δανεικός, ώστε να πάρει ευκαιρίες και να αποδείξει την αξία του. Μετά αγωνίστηκε για 6 παιχνίδια για την Σπόρτιγκ και την επόμενη χρονία πήγε στην Πόρτο. Με την Πορτό κατέκτησε το Τσάμπιονς Λιγκ, αν και κυρίως χρησιμοποιούνταν για να ξεκουράζει τον Ντέκο που έπαιζαν στην ίδια θέση. Μετά από μια χρονιά στην Ακαντέμικα πήγε στο ΑΠΟΕΛ, όπου κατάφερε να γίνει από τους πιο αγαπητούς ποδοσφαιριστές των οπαδών της ομάδας, ενώ σκόραρε ακόμη και με απευθείας κόρνερ. Λόγω της καλής παρουσίας του με τη φανέλα του ΑΠΟΕΛ, ενδιαφέρθηκε γι' αυτόν η ουκρανική Μεταλούργκ Ντονέτσκ, στην οποία πήγε όταν τελείωσε το συμβόλαιο του με τον ΑΠΟΕΛ. Στη Μεταλούργκ έμεινε για ένα χρόνο σκοράροντας 9 τέρματα. Στις 17 Ιούνιου του 2009 υπόγραψε τριετές συμβόλαιο συνεργασίας με την Ανόρθωση Αμμοχώστου.

Κατηγορία:Μέσοι ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΚΝ Σάντα Κλάρα
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές Χάποελ Μπερ Σεβά
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Δόξας Κατωκοπιάς
Κατηγορία:Ποδοσφαιριστές Ζιλ Βισέντε ΦΚ
Κατηγορία:Ποδοσφαιριστές ΣΚ Φρεαμούντε
Κατηγορία:Ποδοσφαιριστές Μορειρένσε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ομόνοιας Λευκωσίας
ΕΘΑ Έγκωμης

Η **ΕΘΑ Έγκωμης** (επίσημη ονομασία: **Ένωσις Θυέλλης Αναγεννήσεως**) είναι ένας κυπριακός αθλητικός σύλλογος από την Έγκωμη της επαρχίας Λευκωσίας. Η ομάδα διατηρεί τμήματα καλαθοσφαίρισης ανδρών και καλαθοφαίρισης γυναικών. Παλαιότερα διέθετε ποδοσφαιρική ομάδα και ομάδα στίβου. Χρώματα του σωματείου είναι το κίτρινο και το μαύρο.

## Ίδρυση
Η ΕΘΑ Έγκωμης δημιουργήθηκε το 1942 από την ενοποίηση των σωματείων Θύελλας και Αναγέννηση. Στο σωματείο δόθηκε το όνομα **Έ**νωσις **Θ**υέλλης **Α**ναγεννήσεως Έγκωμης (ΕΘΑ Έγκωμης).

## Καλαθοσφαίριση

### Καλαθοσφαίριση ανδρών
Το καλαθοσφαιρικό τμήμα ανδρών της ΕΘΑ Έγκωμης συστάθηκε την περίοδο 1969. Πρώτος προπονητής ήταν ο Κρίνος Μακρίδης. Αρχικά η ομάδα αγωνιζόταν στη Β΄ κατηγορία. Την περίοδο 1979-80 η ΕΘΑ συμμετείχε για πρώτη φορά στην Α΄ κατηγορία. 

Την περίοδο  1996-1997 η ΕΘΑ είχε επανέλθει στους μεγάλους της Κυπριακής καλαθόσφαιρας και είχε για προπονητή τον Κώστα Χρίστου, επιλέγοντας ως ξένους, τους Αμερικανούς Μάικ Ρις και τον  Πόνσι Τζέιμς σε Πρωτάθλημα 12 ομάδων. Τερμάτισε στην 8η θέση αφού πλεονέκτησε σε βάρος της ΕΝΑΔ, στην ισοβαθμία, καθώς στο πρώτο γύρο, η ομάδα του Αγίου Δομετίου, είχε νικήσει με +8. Στη συνεχεια αποκλείστηκε στην προημιτελική φάση από τον Αχιλλέα, στο παιχνίδι για τις θέσεις 1-8).

Η μεγαλύτερη επιτυχία στην ιστορία του τμήματος ήρθε την περίοδο 2010-11 όταν αναδείχθηκε για πρώτη φορά πρωταθλήτρια Κύπρου. Η ΕΘΑ επανέλαβε την επιτυχία της αυτή και την επόμενη περίοδο. Επιπρόσθετα κατέκτησε το Κύπελλο Κύπρου τρεις φορές: 2011, 2013 και 2015. Το 2011 κατέκτησε και το Σούπερ Καπ.

#### Αξιόλογοι παίκτες
* Κώστας Εγγλέζος
* Μάικ Ρις
* Πόνσι Τζέιμς
* Μαρκ Κιγκ

#### Αξιόλογοι προπονητές
* Γιάννης Πέππος
* Κώστας Χρίστου

### Καλαθοσφαίριση γυναικών
Το καλαθοσφαιρικό τμήμα γυναικών της ΕΘΑ Έγκωμης συμμετέχει στο Κυπριακό πρωτάθλημα καλαθοσφαίρισης γυναικών. Έχει αναδειχθεί μία φορά πρωταθλήτρια Κύπρου, την περίοδο 1991-92.

### Τίτλοι
**Ανδρών**
* Πρωτάθλημα Κύπρου (2): 2010,  2012
* Κύπελλο Κύπρου (3): 2011, 2013, 2015
* Σούπερ Καπ (2): 2011, 2018
* Πρωτάθλημα Β΄ κατηγορίας (2): 1996, 2001
* Τουρνουά Κεραυνού-ΣΠΕ Στροβόλου: 2014 
**2η θέση: 2011
*Τουρνουά της ΕΘΑ “Δημητράκης Χατζηνικολάου”
**2η θέση: 2016 
**Γυναικών**
* Πρωτάθλημα Κύπρου (1): 1992

## Ποδόσφαιρο

Η ΕΘΑ είναι ιδρυτικό σωματείο της Αθλητικής Ποδοσφαιρικής Ομοσπονδίας Εθνικοφρόνων Σωματείων Προαστίων Λευκωσίας (ΑΠΟΕΣΠ), στις διοργανώσεις της οποίας συμμετείχε. Το 1986 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Στην πρώτη συμμετοχή της στο πρωτάθλημα Δ΄ κατηγορίας, την περίοδο 1986-87, τερμάτισε στην έκτη θέση του ομίλου της. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΠΟΕΣΠ. Το ποδοσφαιρικό τμήμα της ΕΘΑ Έγκωμης είναι ανενεργό.

## Παραπομπές


## Εξωτερικοί σύνδεσμοι

*
*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις αθλητικών συλλόγων το 1942
Κατηγορία:Κυπριακοί σύλλογοι καλαθοσφαίρισης

Κατηγορία:Ιδρύσεις ομάδων καλαθοσφαίρισης το 1969
Κατηγορία:Έγκωμη Λευκωσίας
Γιώργης Βιτσώρης

Ο **Γιώργης Βιτσώρης** (1899-1954) ήταν Έλληνας τροτσκιστής-αρχειομαρξιστής, ηθοποιός και μέλος της Γαλλικής Αντίστασης.

## Βιογραφία
Ήταν το πρώτο παιδί του Αλέξανδρου Βιτσώρη (1860&ndash;1911) και της Αικατερίνης Βιτσώρη το γένος Βανδή (1873&ndash;1943). Ο πατέρας του είχε γεννηθεί στην Μάντοβα της Ιταλίας, όπου κατείχε εργοστάσιο οινοποιίας. Η μητέρα του είχε γεννηθεί στην Καβάλα και ήταν μοναχοκόρη καπνεμπόρου. Αδέλφια του Γιώργη Βιτσώρη ήταν η Έμμα Βιτσώρη (γεν. 1900), ο ζωγράφος και γλύπτης Μίμης Βιτσώρης (1902&ndash;1945),  ο ηθοποιός και ποιητής Τίμος Βιτσώρης (1904&ndash;1941), η Μαίρη Βιτσώρη (γεν. 1908) και η Θηρεσία Βιτσώρη (γεν. 1911). Το 1911, μετά το θάνατο του πατέρα του, η οικογένειά του μετακόμισε στην Αθήνα.

Η πολιτική σταδιοδρομία του Βιτσώρη ξεκινά στη δεκαετία του 1920 με τη συγκρότηση της ομάδας "Εργασία" και την έκδοση του περιοδικού "Αρχείο Μαρξισμού". Ο Βιτσώρης έπαιξε, επίσης πρωταγωνιστικό ρόλο στη συγκρότηση της Ένωσης Κομμουνιστών Διεθνιστών αρχικά και αργότερα της τροτσκιστικής Κομμουνιστικής Οργάνωσης Μπολσεβίκων Λενινιστών Ελλάδας- Αρχειομαρξιστών (ΚΟΜΛΕΑ). Το 1934 ο Βιτσώρης συγκρότησε πιστή στον Τροτσκισμό εσωκομματική τάση, η οποία ήρθε σε σύγκρουση με την κυρίαρχη, παραδοσιακή αρχειομαρξιστική τάση του Δημήτρη Γιωτόπουλου - Witte, ο οποίος είχε έρθει σε ρήξη με τον Λέοντα Τρότσκι. Ύστερα από τη διάσπαση της ΚΟΜΛΕΑ την ίδια χρονιά, ο Βιτσώρης συγκρότησε την οργάνωση *Μπολσεβίκος* που σύντομα διασπάστηκε σε δύο αντιμαχόμενες ομάδες, την ομάδα *Νέος Δρόμος* και την Κομμουνιστική Διεθνιστική Ένωση Ελλάδας. 

Όταν εγκαθιδρύθηκε η δικτατορία του Μεταξά, ο Βιτσώρης συνελήφθη και εξορίστηκε ως αντιφρονούντας στο ολοκληρωτικό καθεστώς. Απελευθερώθηκε πριν ξεσπάσει ο Β΄ Παγκόσμιος Πόλεμος και κατέφυγε στη Γαλλία, όπου πήρε μέρος στη Γαλλική Αντίσταση ως σαμποτέρ-δυναμιτιστής. Για τη δράση του παρασημοφορήθηκε από τις γαλλικές αρχές μετά το τέλος του πολέμου.
Πέθανε στη Γαλλία το 1954.

Ο Γιώργης Βιτσώρης ήταν ο πρώτος σύζυγος της ηθοποιού Νίτσας Τσαγανέα. Κόρη τους ήταν η ηθοποιός Λιάνα Βιτσώρη.

## Πηγές
* Ο Γιώργος Βιτσώρης για το ΕΑΜ και τους Έλληνες Τροτσκιστές
* "Έφυγε" η Νίτσα Τσαγανέα

## Εξωτερικοί σύνδεσμοι
* «Ο άγνωστος Βιτσώρης»: ο αρχειομαρξιστής ηθοποιός που συνάντησε τον Τρότσκι

## Παραπομπές


Κατηγορία:Έλληνες τροτσκιστές
Κατηγορία:Έλληνες αντιστασιακοί
Κατηγορία:Αρχειομαρξισμός
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Καρλ Φρίντριχ Άμπελ

Ο **Καρλ Φρίντριχ Άμπελ** (*Carl Friedrich Abel*, 22 Δεκεμβρίου 1723 - 20 Ιουνίου 1787) ήταν Γερμανός συνθέτης της κλασικής περιόδου. Ήταν βιρτουόζος της βιόλα ντα γκάμπα και συνέθεσε σημαντική μουσική για αυτό το όργανο. 

Ένα από τα πλέον γνωστά του έργα έγινε διάσημο εξαιτίας ενός λάθους. Τον 19ο αιώνα ένα χειρόγραφο μια συμφωνίας, γραμμένο από τον Βόλφγκανγκ Αμαντέους Μότσαρτ καταχωρήθηκε ως *3η Συμφωνία σε μι ύφεση* K. 18  και εκδόθηκε ως τέτοια στην πρώτη έκδοση των απάντων του Μότσαρτ από τον οίκο Breitkopf & Härtel. Αργότερα ανακαλύφθηκε ότι στην πραγματικότητα η συμφωνία ήταν σύνθεση του Άμπελ που απλώς είχε αντιγραφεί από τον νεαρό Μότσαρτ ως άσκηση κατά τη διάρκεια του ταξιδιού του στο Λονδίνο το 1764. Η συμφωνία είχε αρχικά εκδοθεί ως το τελευταίο έργο στην συλλογή *Έξι συμφωνίες, Opus 7*. 

## Παραπομπές


Κατηγορία:Συνθέτες της κλασικής εποχής
Κατηγορία:Γερμανοί συνθέτες κλασικής μουσικής
Κατηγορία:Μαθητές του Γιόχαν Σεμπάστιαν Μπαχ
Μεσονήσια Ρεθύμνης

Τα **Μεσονήσια** είναι χωριό της Κοινότητας Ελενών του Δήμου Αμαρίου, στην Περιφερειακή Ενότητα Ρεθύμνου της Κρήτης.  Βρίσκεται μεταξύ του χωριού Ελένες και Γερακαρίου. Απέχει από το Ρέθυμνο περίπου 40 χιλιόμετρα. Είναι στις υπώρειες του βουνού "Κατσονήσι" ή "Κατσονήχι" οπώς το αποκαλούν οι κάτοικοι του χωριού, σε υψόμετρο 720 μέτρα. Η ονομασία του οικισμού (Μέσον - Νήσου) παραπέμπει στην κεντρική θέση της περιοχής στην Κρήτη (Βορρά – Νότο). Οι εκκλησίες του χωριού είναι ο Άγιος Αντώνιος (προστάτης του χωριού), μονόκλιτος ναός βασιλικού ρυθμού, η Πανάγια Καρεμφυλάτη ή  Καροφυλάτη, ο Άγιος Γεώργιος και ο Άγιος Ονούφριος. Οι κάτοικοι του ασχολούνται με την κτηνοτροφία και την γεωργία.  Στην απογραφή του 2011 απογράφηκαν 103 κάτοικοι ενώ σε αυτήν του 2001 ήταν 97. Στην περίοδο της Γερμανικής κατοχής, οι κάτοικοι του χωριού πήραν μέρος στην αντίσταση και το χωριό αποτέλεσε καταφύγιο ΄Αγγλων και ντόπιων αντιστασιακών.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Νίκος Φρούσος

Ο **Νίκος Φρούσος** είναι Έλληνας πρώην ποδοσφαιριστής και νυν προπονητής, γεννημένος στα Φιλιατρά στις 29 Απριλίου 1974. Αγωνίστηκε στη θέση του επιθετικού.

## Σταδιοδρομία σε συλλόγους
Ξεκίνησε την καριέρα του από την Εράνη Φιλιατρών, με την οποία αγωνίστηκε στη Δ΄ Εθνική και συνέχισε στον Ιωνικό και εκτός από μία χρονιά (περίοδος 1993-94), τις υπόλοιπες χρονιές έπαιζε στην Α' Εθνική. Στον Ιωνικό συμπλήρωσε 190 συμμετοχές μέσα σε 7 χρόνια και σκόραρε 64 φορές. Το 1998-99 αναδείχθηκε δεύτερος σκόρερ στο πρωτάθλημα με 18 γκολ.

Από τον Ιωνικό πήρε μεταγραφή στον ΠΑΟΚ το 1999 αντί ανταλλάγματος μόλις 30 εκατομμυρίων δραχμών, αλλά και ένα τετραετές συμβόλαιο με ετήσιες αποδοχές 60 εκ. Ειχαν επίσης ενδιαφερθεί η ΑΕΚ και ο Ολυμπιακός. 

Με τον ΠΑΟΚ κέρδισε 2 φορές το Κύπελλο Ελλάδος (2001, 2003). Εκεί παρ' ότι αγωνίστηκε για 3 χρονιές, δεν πήρε τις συμμετοχές που θα έλπιζε και έτσι αποφάσισε να επιστρέψει στον Ιωνικό και στη συνέχεια να αγωνιστεί στο κυπριακό πρωτάθλημα και συγκεκριμένα στην Ανόρθωση.

Με την Ανόρθωση κατάκτησε και τα μοναδικά τρόπαια στην καριέρα του: 2 φορές το πρωτάθλημα (2005, 2008) και μία φορά το κύπελλο Κύπρου (2007). Επίσης στις 9 Ιουλίου 2009 έγινε ο πρώτος σκόρερ της Ανόρθωσης στα ευρωπαϊκά της παιχνίδια σκοράροντας 10 φορές. Τον Ιανουάριο 2010 αποφάσισε να σταματήσει το ποδόσφαιρο και να ασχοληθεί με την προπονητική και την αναζήτηση ταλέντων (σκάουτιν).

## Στην Εθνική ομάδα
Έχει αγωνιστεί και 7 φορές με τη φανέλα της εθνικής Ελλάδας.

## Παραπομπές

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ανόρθωσης
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Ιωνικού Νίκαιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Σκάβοντας το τούνελ της Μάγχης

Η ταινία ***Σκάβοντας το τούνελ της Μάγχης*** (γαλλικά:*Tunnel sous la manche ou Le cauchemar franco-anglais*) είναι ένα φιλμ του 1907 χωρίς ήχο από τον Ζωρζ Μελιές. Η υπόθεση κινείται γύρω από τον βασιλιά Εδουάρδο Ζ' του Ηνωμένου Βασιλείου και τον πρόεδρο της Γαλλίας Αρμάν Φαλιέρ που ονειρεύονται να κατασκευάσουν ένα τούνελ κάτω από τη Μάγχη.

Ο Αμερικανός κριτικός κινηματογράφου Τζόναθαν Ρόζενμπαουμ είχε πει πως αυτή η ταινία ήταν μια από τις 100 αγαπημένες του κινηματογραφικές παραγωγές.

## Παραπομπές


## Πηγές
* 
* 

## Εξωτερικοί σύνδεσμοι
* BFI | Film & TV Database | Le TUNNEL SOUS LA MANCHE (1907)

Κατηγορία:Γαλλικές ταινίες
Κατηγορία:Γαλλικές ασπρόμαυρες ταινίες
Χαβιέρ Βελάσκες

Ο **Χαβιέρ Βελάσκες** (Ángel Javier Velásquez Quesquén) είναι πολιτικός από το Περού, ο οποίος χρημάτισε πρωθυπουργός της χώρας από τις 11 Ιουλίου του 2009 ως τις 14 Σεπτεμβρίου του 2010. Διετέλεσε επί 4 θητείες μέλος του Κογκρέσου και πρόεδρός του, την περίοδο 2008-09. . Ανήκει στην Αμερικανική Λαϊκή Επαναστατική Συμμαχία (Alianza Popular Revolucionaria Americana).

## Καριέρα
Γεννήθηκε το 1959 ή το 1960 
Ο Βελάσκες έγινε το 2008 πρόεδρος του Κογκρέσου και υπηρετεί σε αυτό επί 14 χρόνια. Θεωρείται ότι είναι ικανός διαπραγματευτής.

## Πρωθυπουργός
Στις 11 Ιουλίου του 2009 διορίστηκε από τον πρόεδρο Άλαν Γκαρσία στην πρωθυπουργία της χώρας, έπειτα από τις συγκρούσεις με αυτόχθονες του 2009, κατά τις οποίες έχασαν τη ζωή τους συνολικά 34 άνθρωποι. Η ορκωμοσία του έγινε στις 12 Ιουλίου του 2009. Ο Βελάσκες θεωρείται πολύ πιστός στο κόμμα του και ότι είναι αντίθετος από τον προκάτοχό του, αριστερό Γιεχούντε Σιμόν.  Είναι το τρίτο πρόσωπο που ανέλαβε πρωθυπουργός σε διάστημα 9 μηνών.Η υποστήριξη του Γκαρσία την περίοδο εκείνη ήταν 21 τοις εκατό. Εκτός από πρωθυπουργό, ο πρόεδρος Γκαρσία διόρισε και νέους υπουργούς άμυνας, δικαιοσύνης, γεωργίας και εσωτερικών.
Έπειτα από ανασχηματισμό της κυβέρνησης το Σεπτέμβριο του 2010, τον διαδέχθηκε στην πρωθυπουργία ο Χοσέ Τσανγκ.

## Παραπομπές


## Εξωτερικοί σύνδεσμοι

* Επίσημη ιστοσελίδα του Κογκρέσου 

Βελασκες
Φραντς Μπέρβαλντ

Ο **Φραντς Άντολφ Μπέρβαλντ** (*Franz Adolf Berwald*, 23 Ιουλίου 1796 - 3 Απριλίου 1868) ήταν σουηδός συνθέτης της ρομαντικής περιόδου. Κατά τη διάρκεια της ζωής του, η μουσική του δεν εκτιμήθηκε και εξαιτίας αυτού άσκησε προς το ζειν κυρίως το επάγγελμα του ορθοπεδικού ενώ αργότερα διετέλεσε διευθυντής πριονιστήριου και υαλουργίας.

## Βιογραφία
Ο Μπέρβαλντ κατάγονταν από οικογένεια με μουσική παράδοση τεσσάρων γενεών. Ο πατέρας του που ήταν βιολονίστας στην Ορχήστρα της Βασιλικής Όπερας, τον δίδαξε βιολί από μικρή ηλικία, και σύντομα άρχισε να εμφανίζεται σε κονσέρτα. Το 1811, ο Κάρολος ΙΓ' της Σουηδίας απεκατέστησε το Βασιλικό Παρεκκλήσιο. Από τον επόμενο χρόνο ο Μπέρβαλντ άρχισε να δουλεύει εκεί, καθώς και να παίζει βιολί στην ορχήστρα και την όπερα της αυλής, κάνοντας μαθήματα τον ίδιο καιρό με τον Edouard du Puy, ξεκινώντας παράλληλα να συνθέτει. Τα καλοκαίρια η ορχήστρα έπαυε τη λειτουργία της και έτσι ο Μπέρβαλντ ταξίδευε στη Σκανδιναβία, τη Φινλανδία και τη Ρωσία. Από τα έργα του εκείνης της περιόδου, ένα σεπτέτο και μία σερενάτα τα θεωρούσε αξιόλογα μέχρι τα τελευταία χρόνια της ζωής του.

## Παραπομπές


## Εξωτερικοί σύνδεσμοι
* 

Κατηγορία:Συνθέτες του Ρομαντισμού
Κατηγορία:Σουηδοί συνθέτες
Θερμική διάσπαση

**Αντιδράσεις θερμικής διάσπασης ονομάζονται οι αντιδράσεις αποσύνθεσης ορισμένων χημικών ένωσεων με παροχή θερμικής ενέργειας**.

Το φαινόμενο ονομάζεται και "θερμόλυση" και σ' αυτό ορισμένα σώματα με θέρμανση ή πύρωση χωρίς την παρουσία αέρα (ή αν υπάρχει αέρας αυτός δεν επιδρά στο θερμαινόμενο σώμα) διασπώνται σε δύο ή περισσότερα χημικά στοιχεία ή ενώσεις.
Για παράδειγμα, το ανθρακικό ασβέστιο διασπάται θερμικά προς οξείδιο ασβεστίου και διοξείδιο του άνθρακα: CaCO3 → CaO + CO2

Μερικές ενώσεις όμως όταν θερμανθούν απλά διασπώνται στα συστατικά τους στοιχεία. Το νερό όταν θερμανθεί στους 2000°C, διασπάται προς υδρογόνο και οξυγόνο: 2H2Ο → 2 H2 + O2.

Μια αποσύνθεση μπορεί να βοηθηθεί και από την παρουσία καταλύτη. Για παράδειγμα, το υπεροξείδιο του υδρογόνου αποσυντίθεται ταχύτατα παρουσία οξειδίου του μαγγανίου: 2H2O2 → 2 H2Ο + O2

Αν η θερμική διάσπαση μιας ουσίας είναι ισχυρά εξώθερμη, τότε η ουσία είναι θερμοδυναμικά ασταθής. 
Η υψηλή θερμοκρασία μπορεί επίσης να προκαλέσει πολυμερισμό, κατά τον οποίο δημιουργούνται μεν μεγαλύτερα μόρια αλλά η μεγάλη θερμοκρασία μπορεί να διασπάσει τα μικρότερα μόρια προκαλώντας αντιδράσεις πυρόλυσης. 

Θεωρητικά, η χημική ένωση με την υψηλότερη θερμοκρασία αποσύνθεσης είναι το μονοξείδιο του άνθρακα που διασπάται προς άνθρακα και ατομικό οξυγόνο : C≡Ο → C + O. Μεγάλη θερμοκρασία αποσύνθεσης έχει και το άζωτο: N≡N → 2 N.

Οι αντιδράσεις θερμικής αποσύνθεσης μπορεί να είναι οξειδοαναγωγικές αντιδράσεις ή και όχι. Έτσι διακρίνουμε δύο γενικές κατηγορίες:
* *Οξειδοαναγωγικές θερμικές διασπάσεις*. Σ' αυτές παρατηρούνται μεταβολές στους αριθμούς οξείδωσης των ατόμων που συμμετέχουν.
* *Θερμικές διασπάσεις που δεν ανήκουν στην οξειδοαναγωγή*. Σ' αυτές δεν παρατηρούνται μεταβολές στους αριθμούς οξείδωσης των ατόμων που συμμετέχουν.
Μπορούμε όμως να ταξινομήσουμε τις θερμικές διασπάσεις και ανάλογα με τη χημική ένωση που διασπάται. Έτσι έχουμε:
* Θερμικές διασπάσεις οξέων
* Θερμικές διασπάσεις οξειδίων
* Θερμικές διασπάσεις υδροξειδίων
* Θερμικές διασπάσεις αλάτων

## Πηγές
# Μανουσάκης Γ.Ε. "Γενική και Ανόργανη Χημεία", Τόμοι 1ος και 2ος, Θεσσαλονίκη 1981.
# Μανωλκίδης Κ., Μπέζας Κ. "Στοιχεία Ανόργανης Χημείας", Έκδοση 14η, Αθήνα 1984.
# Μανωλκίδης Κ., Μπέζας Κ. "Χημικές Αντιδράσεις", Αθήνα 1976.
# Βασιλικιώτης Γ. Σ. "Ποιοτική Ανάλυση", Θεσσαλονίκη 1980.
# Μπαζάκης Ι. Α. "Γενική Χημεία", Αθήνα.
# Σπάθης Π. "Μεταλλουργία & Τεχνολογία Μετάλλων", Θεσσαλονίκη 1988

## Σημειώσεις


Κατηγορία:Είδη χημικών αντιδράσεων
Πέιπους (αποσαφήνιση)

Το όνομα **Πέιπους** μπορεί να αναφέρεται:
* Στη λίμνη Πέιπους (λίμνη)
* Στη Μάχη της λίμνης Πέιπους, γνωστή και ως Μάχη των Πάγων
Βλαχοπουλέικα Αργολίδας

Τα **Βλαχοπουλέικα** ή αλλιώς **Μερεμετέικα**, είναι ένας μικρός οικισμός, περίπου 35 κατοίκων, ο οποίος βρίσκεται στον κάμπο του Κρανιδίου, στη νότια Αργολίδα και ανήκει στο δήμο Κρανιδίου. Συνορεύει με το βουνό Φράγχθι, όπου και βρίσκεται το ομώνυμο σπήλαιο. Οι κάτοικοι του προέρχονται από την Αρκαδία, εγκαταστάθηκαν εκεί το 1900 και από τότε ασχολούνται με τη γεωργία και την κτηνοτροφία.

Κατηγορία:Χωριά της περιφερειακής ενότητας Αργολίδας